|  |
| --- |
|  |
| grb7**REPUBLIKA HRVATSKA** |
| PRIMORSKO-GORANSKA  ŽUPANIJA |
| Upravni odjel za kulturu, sport  i tehničku kulturu |

Na temelju članka 9.a Zakona o financiranju javnih potreba u kulturi („Narodne novine“ br. 47/90, 27/93 i 38/09), članka 23. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15), Upravni odjel za kulturu, sport i tehničku kulturu Primorsko-goranske županije, dana 9. prosinca 2016. godine, raspisuje

**JAVNI NATJEČAJ ZA ODABIR PROGRAMA ZA ZADOVOLJENJE JAVNIH POTREBA U PODRUČJU KULTURE U 2017. GODINI**

1. Primorsko-goranska županija, Upravni odjel za kulturu, sport i tehničku kulturu, poziva ustanove čiji osnivač nije županija, udruge kulture, samostalne umjetnike, umjetničke organizacije, privatne ustanove koje obavljaju djelatnosti u kulturi na području Županije, vjerske zajednice, turističke zajednice, jedinice lokalne samouprave s područja županije te druge neprofitne organizacije programski usmjerene na rad u kulturi – u daljnjem tekstu: prijavitelji, s područja Primorsko-goranske županije, a prvenstveno one čiji su projekti/programi i aktivnosti usklađeni s Razvojnom strategijom Primorsko-goranske županije za razdoblje 2016.–2020. godina, da se prijave na ovaj natječaj za financiranje projekata/programa u okviru Programa javnih potreba u kulturi Primorsko-goranske županije za 2017. godinu (u daljnjem tekstu: Natječaj).
2. U Proračunu Primorsko-goranske županije za 2017. godinu, Razdjel 11. Upravni odjel za kulturu, sport i tehničku kulturu planirana su sredstva namijenjena za zadovoljenje javnih potreba u području kulture za 2017. godinu.
3. Kroz Program javnih potreba u području kulture podupiru se sljedeći programi:
4. Programi očuvanja i njegovanja kulturne baštine,
5. Poticanje kreativnih i kulturnih industrija,
6. Kulturne manifestacije,
7. Suradnja kreativnih i kulturnih industrija sa školama,
8. Razvoj publike.
9. Opći kriteriji za odabir, odnosno dodjelu sredstava su slijedeći:

• usmjerenost programa/projekta na neposrednu društvenu korist i stvarnim potrebama u zajednici u kojoj se provodi,

• jasno definiran i realno dostižan cilj programa/projekta,

• jasno definirani korisnici programa/projekta,

• jasno određena vremenska dinamika i mjesto provedbe programa/projekta,

• realan odnos troškova i planiranih aktivnosti programa/projekta,

• kadrovska sposobnost prijavitelja za provedbu programa/projekta,

• osigurano sufinanciranje programa/projekta iz drugih izvora.

1. Posebni kriteriji za odabir, odnosno dodjelu sredstava su sljedeći:
   1. Programi očuvanja i njegovanja kulturne baštine, Poticanje kreativnih i kulturnih industrija, Suradnja kreativnih i kulturnih industrija sa školama i Razvoj publike

* Izvornost (inovativnost) programa projekta,
* Dosadašnji rezultati i iskustvo prijavitelja u provođenju sličnih programa/projekata,
* Stupanj suradnje i partnerstva s lokalnim vlastima i drugim tijelima i organizacijama civilnog društva tijekom provedbe programa/projekta,
* Kvaliteta dosadašnje suradnje prijavitelja programa/projekta sa Županijom,
* Utvrđen način mjerenja očekivanih rezultata programa/projekta (evaluacija) i način prezentiranja programa/projekta široj javnosti.
  1. Kulturne manifestacije:
* Dosadašnji rezultati i iskustvo prijavitelja u provođenju sličnih programa/projekata,
* Stupanj suradnje i partnerstva s lokalnim vlastima i drugim tijelima i organizacijama civilnog društva tijekom provedbe programa/projekta,
* Kvaliteta dosadašnje suradnje prijavitelja programa/projekta sa Županijom,
* Jasno definirana struktura upravljanja programom/projektom,
* Sudjelovanje volontera u provedbi programa/projekta,
* Program/projekt preporuča i/ili financijski podupire grad ili općina na čijem se području provodi.

*Dodatni bodovi* (odnosi se samo na Kulturne manifestacije)

* uključen element razvoja publike u programu manifestacije,
* element međunarodne suradnje,
* višegodišnju tradiciju manifestacije,
* interdisciplinarnost manifestacije,
* regionalnost manifestacije (održavanje izvan grada Rijeke).

1. Ukupno planirana vrijednost Natječaja za 2017. godinu iznosi 1.685.000,00 kuna. Najmanji iznos financijskih sredstava koji se može prijaviti i ugovoriti po pojedinom projektu/programu je 5.000,00 kuna, a najveći iznos po pojedinom projektu/programu je 50.000,00 kuna.
2. Rok za podnošenje prijava projekata/programa po ovom Natječaju je 30 dana od dana objave Natječaja na mrežnim stranicama Primorsko-goranske županije, a završava 9. siječnja 2017. godine.
3. Prijavitelji mogu po ovom Natječaju prijaviti više projekata/programa po svakom prioritetnom području kulture iz točke 3. ovog Natječaja. Davatelj financijskih sredstava može s istim prijaviteljem ugovoriti najviše do tri projekta/programa po prioritetnom području, na razdoblje provedbe od 12 mjeseci (od 1. siječnja do 31. prosinca 2017. godine). Ista udruga može biti prijavitelj na više projekata/programa unutar prioritetnih područja kulture iz točke 3. ovog Natječaja.
4. Prijavu na Javni poziv mogu podnijeti Prijavitelji koji udovoljavaju formalnim uvjetima Javnog poziva navedenim u točki 3. Uputa za prijavitelje na Javni natječaj za odabir programa za zadovoljenje javnih potreba u području kulture u 2017. godini (obrazac PGZ-K/2).
5. Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr)
6. Popunjena i ovjerena prijava zajedno s potrebnom dokumentacijom, u papirnatom obliku, dostavlja se preporučeno poštom, kurirom ili osobno (predaja u Pisarnici, Slogin kula 2, prizemlje), u zatvorenoj omotnici, uz napomenu (naziv natječaja – ne otvarati), na sljedeću adresu:

**PRIMORSKO-GORANSKA ŽUPANIJA**

**UO ZA KULTURU, SPORT I TEHNIČKU KULTURU**

**(Javni natječaj za odabir programa za zadovoljenje javnih potreba u području kulture u 2017. godini)**

**Slogin kula 2, 51000 Rijeka**

**- NE OTVARATI -**

1. Postupak zaprimanja, otvaranja, ocjenjivanja, mjerila i uvjeti za financiranje, tko nema pravo prijave, dostave dodatne dokumentacije, donošenje odluke o dodjeli sredstava i druga pitanja vezana uz ovaj Javni natječaj detaljno su opisani u Uputama za prijavitelje na Javni natječaj, koje će se zajedno s ostalom natječajnom dokumentacijom nalaziti na mrežnoj stranici Primorsko-goranske županije od dana 9. prosinca 2016. godine. Sve dodatne informacije mogu se dobiti telefonom na broj 351-615, odnosno na adresu e-pošte: [sanjin.dragozetic@pgz.hr](mailto:sanjin.dragozetic@pgz.hr)